ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650059093

ขอให้แก้ไขปัญหา กรณีได้รับความเดือดร้อนจากท่อน้ำเสียของเพื่อนบ้าน บริเวณบ้านเลขที่ 209/110 ซอยงามวงศ์วาน 35 แยก1-2  เขตหลักสี่ จุดสังเกต จากปากซอยงามวงศ์วาน 35 แยก1-2 ตรงเข้าไปประมาณ 500 เมตร จะพบบ้าน 3 ชั้น สีขาว เนื่องจากผู้ร้องเป็นเจ้าของที่ดินบ้านเลขที่ 209/109 ซึ่งเป็นพื้นที่ว่างเปล่าที่กำลังจะดำเนินการก่อสร้างบ้าน โดยเมื่อวันที่ 22 ธันวาคม 2565 เวลาประมาณ 14.30 น. ผู้ร้องได้ดำเนินการขุดพื้นที่สำรวจภายในพื้นที่บ้านดังกล่าว เพื่อจะดำเนินการตอกเสาเข็มก่อสร้างบ้าน แต่เมื่อดำเนินการขุดที่ดิน พบว่าพื้นที่บ้านผู้ร้องมีน้ำรั่วซึม ผู้ร้องจึงได้มีการตรวจสอบหาสาเหตุ จึงทราบว่าน้ำที่รั่วซึมเข้ามาในที่ดินที่จะมีการก่อสร้างบ้านไหลมาจากท่อน้ำเสียของเพื่อนบ้าน ทำให้ที่ดินบ้านของผู้ร้องมีความชื้นจนถึงประมาณตรงกลางของที่ดินบริเวณบ้านผู้ร้อง ส่งผลให้จะไม่สามารถดำเนินการตอกเสาเข็มก่อสร้างบ้านได้ ทำให้ผู้ร้องได้รับความเดือดร้อนเป็นอย่างมาก เบื้องต้นผู้ร้องเคยมีเจรจากับเพื่อนบ้านแล้ว ซึ่งเพื่อนบ้านแจ้งว่าไม่รู้จะสามารถดำเนินการอย่างไรได้ แต่จะให้บุตรชายที่เป็นวิศวกรมาเจรจาและหาวิธีแก้ไขปัญหาให้อีกครั้ง ผู้ร้องจึงมีความประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าวให้แก่ผู้ร้อง

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น
#1555 #citydata